Diari Oficial de la Generalitat Valenciana


Sumari del DOGV 6573, del 26-07-2011 (2011/8165)

Notificació del laude emés per la Junta Arbitral de Transports d'Alacant. Expedient número 058/10-A.
----------------------------------------------------------------------------------------------------

### Dades del document

Número de DOGV
:   6573

Data del DOGV
:   26-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8165


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 058/10-A. [2011/8165]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Trans-Romape, SL, que s'ha dictat el laude en l'expedient referenciat i com que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal: president: Manuel Sánchez Gallego. Vocals: Francisco Ortiz Gutiérrez, Miguel García Navarro, excusa la seua absència. Secretària vocal: Carolina Casal Asensio. Parts: reclamant: Sociedad Ilicitana del Transporte, CV, representada per Francisco Javier Soria Ortiz. Reclamat: Trans-Romape, SL, que no compareix a l'acte de la vista.  
Alacant, 16 de juny de 2011, i a les 09.40 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 058/10-A, i es realitza la vista oral respecte de la reclamació següent: impagament del transport. Incompareixença del demandat.   
  
Iniciada la vista oral pel president es comprova la identitat de la part compareixent i la qualitat amb què intervé, i aporta per a acreditar la representació amb què actua la còpia d'escriptura de poder per a pleits on compareix Francisco Javier Soria Ortíz, que intervé en la qualitat de secretari del Consell Rector de la Socieda Ilicitana del Transporte, CV, amb capacitat per a assistir a les juntes arbitrals, d'acord amb l'acta de l'assemblea general extraordinària, realitzada l'1 de desembre de 2010, i elevada a escriptura pública, davant del notari de l'il·lustre col·legi de València, el 13 de desembre de 2010.  
  
A la part reclamada no se li va notificar la demanda i la citació a la vista per al dia 16 de juny de 2011, segons queda acreditat amb la notificació de recepció expedida pel Servici de Correus i que consta en l'expedient. Amb data 23 de maig de 2011, es va publicar l'acte administratiu en el Diari Oficial de la Comunitat Valenciana núm. 6526, segons queda acreditat en l'expedient administratiu. Així mateix, amb data 11 de maig de 2011, es va remetre a l'Ajuntament de Sant Joan d'Alacant, la notificació d'edicte de la junta arbitral per a la publicació en el tauler d'edictes d'eixe Ajuntament, per a l'exposició durant el període de 15 dies des de la recepció, el 13 de maig de 2011.  
  
Concedida la paraula a la reclamant deixa basada la reclamació en els antecedents de fet següents:  
1. Es ratifica en tots els motius de la demanda que com a conseqüència de les relacions comercials existents entre les parts, la reclamant va realitzar per compte de la reclamada, els transports que queden especificats en el text de la factura adjunta a la demanda (factura 686/229/10-386), per un import de 440,80 € amb venciment emés amb data 28 de febrer de 2010, i s'establix com a forma de pagament en l'orde de càrrega els 90 dies des de data de recepció de la factura. Resultant impagada, i reclamant-se el pagament per telèfon sense haver-hi resposta per part de la demandada. El deute total que es reclama és per l'import de 440,80 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda, i es tinga per aportada a este procediment.  
Sense més qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/1990). En tractar-se d'un transport amb origen a Ibi (Alacant), la competència està atribuïda a esta junta arbitral d'Alacant.  
2. La submissió, no està expressament pactada, i com que la quantia és inferior al que determina l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista i de la documentació que es va aportar amb la reclamació, es constata de manera fefaent que el port que és reclamat en esta demanda i la factura del qual hi consta adjunta va ser efectivament realitzat, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per Sociedad Ilicitana del Transporte, CV, representada per Francisco Javier Soria Ortíz, contra Trans-Romape, SL, ja que dels fets relatats, documents probatoris i declaracions efectuades s'establix, que s'ha realitzat el transport reclamat dins de les condicions contractuals convingudes i ha de ser abonat el seu import.   
Per tot això Trans-Romape, SL, ha d'abonar a la Sociedad Ilicitana del Transporte, CV, la quantitat de quatre-cents quaranta euros amb huitanta cèntims (440,80 euros).  
Contra este laude pot exercitar-se l'acció d'anul·lació davant de l'Audiència Provincial d'Alacant en el termini de dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude podrà sol·licitar-se a esta junta arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se l'execució forçosa, davant del Jutjat del Mercantil d'Alacant, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 12 de juliol de 2011.- El president de la Junta Arbitral de Transports d'Alacant: Manuel Sánchez Gallego.